text: Voldsom kø efter uheld på motorvej
  16 marts 2015 kl. 07.08
  En lastbil og en personbil er stødt sammen på motorvejen ved Kolding Ø. Ingen alvorlig personskade, men voldsomme trafikale følger. Ved ni-tiden var køen dog ved at være afviklet.
  Uheldet er sket, hvor motorvejen har tre spor i retning mod udfletningen mod Fyn og Aarhus. Vognbane 1 og 2 er spærret helt ? og der er frit i spor 3. Men med morgentrafikken bredte køerne sig hurtigt ned mod Kolding Syd.
  Uheldet skete kl. 7.30. Der er ingen tidshorisont på, hvornår der er åbnet helt igen.
  